มองหาร้านผัดไท ต้องไปลองให้ได้ร้านนี้ "เจ๊ฮวง ผัดไทกุ้งสด" ร้านตั้งอยู่ซอยนุ่มอุทิศ แถวถนนคลองเรียน 1 ร้านอยู่ตรงหัวมุม เปิดบริการ 2 รอบ คือ รอบแรก 11.00 - 13.30 น. และรอบสอง 17.00 - 21.00 น. หน้าร้านตกแต่ง ทำป้ายหน้าร้านใหม่ เปลี่ยนเป็น ผัดไทย กระเพาะปลา  หรอย แปลก แตกต่าง มีโลโก้ Jhuang  น่าจะเป็นรูปเจ๊ฮวง เด่นเป็นสง่า น่าจะเป็นการบริหารของรุ่นลูก ที่ปรับเปลี่ยนร้านใหม่ให้ดูทันสมัย ภายในร้านตกแต่งโล่งสบาย มีโต๊ะเก้าอี้ไว้บริการได้พอเพียง มีพนักงานคอยบริการลูกค้า มาถึงร้านแล้วก็ต้องสั่งเมนูประจำร้าน คือ ผัดไทยวุ้นเส้นกุ้งใหญ่  ผัดไทยวุ้นเส้นปลาหมึก และกระเพาะปลา นั่งรอได้ไม่นานก็ได้อาหาร รสชาดคือไม่ต้องเติมเครื่องปรุง กลมกล่อม กุ้งตัวใหญ่กำลังกิน แต่แปลกตรงผัดไทยวุ้นเส้นปลาหมึกไม่ได้ใช้ปลาหมึกสดคลุกเคล้ากับผัดไทยแต่เป็นปลาหมึกชุบแป้งทอดวางมาบนเส้นผัดไทย ก็แปลกไปอีกแบบนึง กระเพาะปลาก็โอเคใส่เครื่องมาครบครัน ยังมีเมนูพวกราดข้าวมาสำหรับคนที่ไม่กินเส้น เอาไว้คราวหลังจะมาลองเมนูข้าวดูบ้าง ราคาไม่แพงสนนราคามื้อนี้ 3 รายการ รวมน้ำดื่ม Jhuang  190 บาท